|  |
| --- |
| **Izziņa par atzinumos sniegtajiem iebildumiem par Ministru kabineta noteikumu projektu „Grozījumi Ministru kabineta 2016. gada 12. jūlija noteikumos Nr. 460 „Darbības programmas „Izaugsme un nodarbinātība” 8.3.4. specifiskā atbalsta mērķa „Samazināt priekšlaicīgu mācību pārtraukšanu, īstenojot preventīvus un intervences pasākumus” īstenošanas noteikumi”” projekta sākotnējās ietekmes novērtējuma ziņojums (anotācija)** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta vērtēšanas kritērija redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1. | 2. | 3. | 4. | 5. | 6. |
| 1. | - | - | - | - | - |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 19.03.2021. |
|  |  |
| Saskaņošanas dalībnieki | Tieslietu ministrija, Finanšu ministrija |
|   |  |  |
| Saskaņošanas dalībnieki izskatīja šādu ministriju (citu institūciju) iebildumus |  | Finanšu ministrija |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | 2. Izteikt 7. punktu šādā redakcijā:„7. Specifiskajam atbalstam pieejamais kopējais attiecināmais finansējums ir 36 146 337,41 euro, tai skaitā Eiropas Sociālā fonda finansējums – 30 724 386,79 euro un valsts budžeta finansējums – 5 421 950,62 euro.” | **Finanšu ministrija** Lūdzam precizēt noteikumu projekta 2. punktā norādīto finansējuma apmēru, ņemot vērā, ka anotācijā sniegta informācija par finansējuma pārdali 900 000 *euro* apmērā, bet noteikumu projektā norādītā pieejamā finansējuma samazinājuma starpība ar šobrīd spēkā esošo pieejamo finansējumu 8.3.4. specifiskajam atbalsta mērķim “Samazināt priekšlaicīgu mācību pārtraukšanu, īstenojot preventīvus un intervences pasākumus” (turpmāk – 8.3.4. SAM) ir 904 191 *euro*. Vienlaikus lūdzam attiecināmo finansējumu izteikt noapaļotos skaitļos. | **Ņemts vērā** | **MK noteikumu projekts:**„2. Izteikt 7. punktu šādā redakcijā:„7. Specifiskajam atbalstam pieejamais kopējais attiecināmais finansējums ir 36 150 528 *euro*, tai skaitā Eiropas Sociālā fonda finansējums – 30 727 948 *euro* un valsts budžeta finansējums – 5 422 580 *euro*.”” |
| 2. | - | **Finanšu ministrija** Ņemot vērā, ka ekonomiskās priekšrocības piešķiršanu preču piegādātāju un pakalpojumu sniedzēju līmenī ir iespējams izslēgt vien tad, ja tiek organizēta konkurenci nodrošinoša, pārredzama, nediskriminējoša un beznosacījumu konkursa procedūra, kas atbilst publiskā iepirkuma principiem (skat. Eiropas Komisijas Paziņojuma par Līguma par Eiropas Savienības darbību 107. panta 1. punktā minēto valsts atbalsta jēdzienu ((2016/C 262/01) 89.-96. punkts), lūdzam atbilstoši papildināt MK 2016. gada 12. jūlija noteikumu Nr. 460 “Darbības programmas “Izaugsme un nodarbinātība” 8.3.4. specifiskā atbalsta mērķa “Samazināt priekšlaicīgu mācību pārtraukšanu, īstenojot preventīvus un intervences pasākumus” īstenošanas noteikumi” 38. punkta redakciju, norādot, ka iepirkums tiks veikts, ievērojot publiskā iepirkuma tiesisko regulējumu un nodrošinot pārredzamu, nediskriminējošu, beznosacījumu un konkurenci nodrošinošu procedūru. | **Ņemts vērā**Precizēta 38. punkta redakcija; atbilstoši papildināts anotācijas I sadaļas 2. punkts. | **MK noteikumu projekts:**„Izteikt 38. punktu šādā redakcijā:„Projekta iesniedzējs vai tā sadarbības partneri veic visu ārējo pakalpojumu iegādi publisko iepirkumu regulējošos normatīvajos aktos noteiktajā kārtībā, nodrošinot pārredzamu, nediskriminējošu, beznosacījumu un konkurenci nodrošinošu procedūru.””**Papildināts anotācijas I sadaļas 2. punkts (sk. VI, tagad V Iepirkumu veikšana):**„Saskaņā ar MK noteikumu Nr. 460 38. punktu visiem ārējiem pakalpojumiem, ko iegādājas projekta iesniedzējs vai tā sadarbības partneri, piemērojamas Publisko iepirkumu likumā noteiktās procedūras.Noteikumu projekts paredz precizēt MK noteikumu Nr. 460 38. punktu, nosakot, ka projekta iesniedzējs vai tā sadarbības partneri veic visu ārējo pakalpojumu iegādi publisko iepirkumu regulējošos normatīvajos aktos noteiktajā kārtībā, nodrošinot pārredzamu, nediskriminējošu, beznosacījumu un konkurenci nodrošinošu procedūru.Noteikumu projekts paredz precizēt MK noteikumu Nr. 460 38. punkta redakciju, ņemot vērā, ka ekonomiskās priekšrocības piešķiršanu preču piegādātāju un pakalpojumu sniedzēju līmenī ir iespējams izslēgt vien tad, ja tiek organizēta konkurenci nodrošinoša, pārredzama, nediskriminējoša un beznosacījumu konkursa procedūra, kas atbilst publiskā iepirkuma principiem (saskaņā ar Eiropas Komisijas Paziņojuma par Līguma par Eiropas Savienības darbību 107. panta 1. punktā minēto valsts atbalsta jēdzienu ((2016/C 262/01) 89.–96. punkts). Noteikumu projekts ietekmē projekta iesniedzēju un tā sadarbības partnerus.” |
| 3. | DP „(792) vispārējās izglītības iestāžu 5.–12. klases izglītojamie, profesionālās izglītības iestāžu 1.–4. kursa izglītojamie, izglītības iestāžu pedagoģiskais un atbalsta personāls.” | **Finanšu ministrija**Ņemot vērā noteikumu projekta 1. punktā iekļauto mērķa grupas paplašinājumu, lūdzam precizēt 8.3.4. SAM mērķa grupu darbības programmā “Izaugsme un nodarbinātība” (turpmāk – DP), sagatavojot un iesniedzot grozījumu priekšlikumus DP pie nākamā FM aicinājuma. Vienlaikus lūdzam papildināt noteikumu projektu ar MK sēdes protokollēmuma projektu, kas nosaka, ka gadījumā, ja Eiropas Komisija neatbalstīs grozījumus DP, kas paredz mērķa grupas paplašināšanu, IZM mēneša laikā no Eiropas Komisijas viedokļa saņemšanas dienas iesniegt FM informāciju par situācijas novērtējumu un tālāko rīcību, piedāvājot risinājumu ar neitrālu ietekmi uz valsts budžetu. | **Ņemts vērā**Sagatavots un 08.03.2021. Finanšu ministrijai nosūtīts DP grozījumu priekšlikums; sagatavots protokollēmuma projekts. | **Informācijai - DP grozījumu priekšlikums:**„(792) vispārējās izglītības iestāžu 1.–12. klases izglītojamie, profesionālās izglītības iestāžu 1.–4. kursa izglītojamie, izglītības iestāžu pedagoģiskais un atbalsta personāls.” |
| 4. | Anotācijas I sadaļas 2. punkts | **Finanšu ministrija**Lūdzam anotācijas I sadaļas “Tiesību akta projekta izstrādes nepieciešamība” 2. punktā “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” (turpmāk – I sadaļas 2. punkts) papildināt ar plašāku pamatojumu mērķa grupas paplašināšanai. Vienlaikus lūdzam skaidrot par turpmāko atbalstu vispārējās izglītības iestāžu 1.– 4. klašu izglītojamiem 8.3.2. specifiskā atbalsta mērķa “Palielināt atbalstu vispārējās izglītības iestādēm izglītojamo individuālo kompetenču attīstībai” 8.3.2.2. pasākuma “Atbalsts izglītojamo individuālo kompetenču attīstībai” ietvaros un demarkāciju ar 8.3.4. SAM ievaros esošajām atbalstāmajām darbībām pēc noteikumu projekta spēkā stāšanās. | **Ņemts vērā**Anotācijas I sadaļas 2. punkts (sk. I Mērķa grupas paplašināšana)papildināts ar plašāku pamatojumu mērķa grupas paplašināšanai; skaidrots par turpmāko atbalstu vispārējās izglītības iestāžu 1.– 4. klašu izglītojamiem 8.3.2. specifiskā atbalsta mērķa „Palielināt atbalstu vispārējās izglītības iestādēm izglītojamo individuālo kompetenču attīstībai” 8.3.2.2. pasākuma „Atbalsts izglītojamo individuālo kompetenču attīstībai” ietvaros un demarkāciju ar 8.3.4. SAM ietvaros esošajām atbalstāmajām darbībām pēc noteikumu projekta spēkā stāšanās. | **Papildināts anotācijas I sadaļas 2. punkts (sk. I Mērķa grupas paplašināšana):**„Ministru kabineta 2016. gada 12. jūlija noteikumu Nr. 460 „Darbības programmas „Izaugsme un nodarbinātība” 8.3.4. specifiskā atbalsta mērķa „Samazināt priekšlaicīgu mācību pārtraukšanu, īstenojot preventīvus un intervences pasākumus” īstenošanas noteikumi” (turpmāk – MK noteikumi Nr. 460) 3. punkts paredz, ka specifiskā atbalsta mērķa grupa ir vispārējās izglītības iestāžu izglītojamie no 5. līdz 12. klasei, kā arī to profesionālās izglītības iestāžu un vispārējās izglītības iestāžu izglītojamie no 1. līdz 4. kursam, kuras īsteno profesionālās izglītības programmas. Mērķa grupā neietilpst profesionālās pilnveides un profesionālās tālākizglītības programmu izglītojamie.COVID-19 infekcijas izplatības izraisītās krīzes seku mazināšanai noteikumu projekts paredz paplašināt 8.3.4. specifiskā atbalsta mērķa „Samazināt priekšlaicīgu mācību pārtraukšanu, īstenojot preventīvus un intervences pasākumus” (turpmāk – 8.3.4. SAM) grupu, nodrošinot atbalstu arī vispārējās izglītības iestāžu 1.–4. klašu izglītojamiem, kas līdz šim tika nodrošināts darbības programmas „Izaugsme un nodarbinātība” 8.3.2. specifiskā atbalsta mērķa „Palielināt atbalstu vispārējās izglītības iestādēm izglītojamo individuālo kompetenču attīstībai” (turpmāk – 8.3.2. SAM) 8.3.2.2. pasākuma „Atbalsts izglītojamo individuālo kompetenču attīstībai” (turpmāk – 8.3.2. SAM pasākums) ietvaros.8.3.4. SAM projekta „Atbalsts priekšlaicīgas mācību pārtraukšanas samazināšanai” (turpmāk – 8.3.4. SAM projekts) ietvaros izglītojamiem tiek sniegts komplekss atbalsts (individuālas konsultācijas mācību priekšmetos, psihologa, sociālā pedagoga u. c. speciālistu atbalsts, kā arī ekonomiskais atbalsts), kas ir būtisks gan attālināto mācību laikā, gan atsākot klātienes mācības. Lai mazinātu priekšlaicīgas mācību pārtraukšanas risku, ir būtiski nodrošināt 8.3.4. SAM atbalsta pieejamību visiem izglītojamiem, ņemot vērā, ka attālinātās mācības tiek īstenotas visiem izglītojamiem un sekmīgai mācību satura apguvei ir nepieciešamas pašvadītas mācīšanās prasmes, ko izglītības pētniecībā izprot ne tikai kā spēju patstāvīgi organizēties mācībām, bet arī kā spēju saprast uzdevumus, kas izglītojamiem 1.–4. klasē vēl nav attīstīta un nostiprināta. Arī izglītojamos 1.–4. klasē ietekmē COVID-19 pandēmijas laikā īstenoto attālināto mācību negatīvie riski, piemēram, mācību satura apguvē, kā arī ietekme vērojama viņu psihoemocionālajā situācijā. Vienlaikus ar izmaiņām, ko nosaka valdības pieņemtie lēmumi COVID-19 infekcijas izplatības mazināšanai[[1]](#footnote-1) (kas skar arī izglītības nozari), norit plānotās pārmaiņas vispārējā izglītībā, kad ir uzsākta pilnveidotā mācību satura ieviešana (*Skola2030*) – no 2019./2020. mācību gada pirmsskolā un pakāpeniska ieviešana pamatizglītībā un vidējā vispārējā izglītībā: no 2020./2021. mācību gada – 1., 4., 7., 10. klasē; no 2021./2022. mācību gada – 2., 5., 8., 11. klasē; no 2022./2023. mācību gada – 3., 6., 9., 12. klasē. Pilnveidotā satura izstrāde tika balstīta uz tādiem pamatprincipiem kā satura pēctecība, sistemātiskums un integritāte. Ņemot vērā, ka mācību apguve notiek pēctecīgi, t. i., mācību priekšmetu iespējams mācīties augstākā līmenī tikai tad, ja tas ir apgūts optimālā līmenī, šobrīd pedagogi identificē problēmas ar dažādu mācību tēmu apguvi. Cik plašas tās būs, varēs novērtēt, atsākot izglītības procesu klātienē. Ar noteikumu projektu paredzot 8.3.4. SAM mērķa grupas paplašinājumu, atbalstu varēs saņemt izglītojamie, kam atbalsta pasākumi ir nepieciešami, lai preventīvi novērstu priekšlaicīgas mācību pārtraukšanas risku. Veiksmīga mācību satura apguve attālināti ir atkarīga no izglītības iestādes un pedagogu izstrādātās attālināto mācību stratēģijas, taču jau šobrīd, vērtējot arī 2019./2020. mācību gada 2. semestra ietekmi (īpaši pamata un vidējās izglītības posmā), identificējamas vairākas problēmas, kurām būs nepieciešams sistēmisks atbalsta risinājums ilgtermiņā. Proti, ir secināts, ka attālināto mācību ietvaros daudzi izglītojamie apgūst samazinātu mācību saturu, kas nozīmē, ka viņu spēja atgriezties pilnvērtīgā mācību satura apguvē pēc ārkārtas situācijas atcelšanas un ierobežojumu mazināšanas, būs tieši atkarīga no izglītības iestādes spējas piedāvāt atbilstošus atbalsta mehānismus un risināt katra izglītojamā individuālo situāciju. Ar īpašiem izaicinājumiem nāksies saskarties lielākajai daļai to izglītojamo, kuri mainīs izglītības iestādes vai izglītības pakāpes (it īpaši sākumskola–pamatskola), jo mācību satura apguvē ierobežoto apgūstamo mācību saturu nosaka katra izglītības iestāde individuāli. Zemi sasniegumi mācībās pamatskolā var mazināt motivāciju turpināt izglītību pēc obligātās izglītības iegūšanas (vispārējās vidējās izglītības piedāvāto padziļināto kursu komplektu apguvi vai profesionālo izglītību) un priekšlaicīgas mācību pārtraukšanas risku nesekmības dēļ. Attālināto mācību procesam ir arī konstatēta negatīva ietekme uz daudzu izglītojamo psihoemocionālo labsajūtu un motivāciju mācīties, prognozējot, ka turpmāk klātienē izglītojamie saskarsies ar mācīšanās grūtībām, demotivāciju un grūtībām piemēroties apstākļiem, kas var radīt mācību snieguma kritumu un potenciālus priekšlaicīgas mācību pārtraukšanas riskus. Lai preventīvi mazinātu stresu un mācīšanās diskomfortu, kā arī lai priekšlaicīgas mācību pārtraukšanas risku mazināšana būtu vēl efektīvāka, nepieciešams paplašināt izglītības iestādes atbalsta iespējas izglītojamiem jau no 1. klases. 8.3.4. SAM projekts paredz individuālu atbalstu katram izglītojamam, kam ir konstatēts priekšlaicīgas mācību pārtraukšanas risks – tiek izveidots individuāls atbalsta plāns, kas tiek sagatavots, konsultējoties ar visiem mācību procesā iesaistītajiem pedagogiem un atbalsta personālu, apzinot visus riskus, kam izglītojamais ir pakļauts, bet par kura sagatavošanu un izpildi ir atbildīgs viens skolotājs. Tas ļauj atbalstu sniegt precīzi un mērķēti.Noteikumu projekts 8.3.4. SAM ietvaros paredz individuālu atbalstu izglītojamiem jau no 1. klases, savukārt atbalstu grupās izglītojamiem arī turpmāk paredzēts īstenot 8.3.2. SAM pasākuma ietvaros.Līdz 8.3.4. SAM projekta noslēgumam (ņemot vērā noteikumu projektā paredzēto 8.3.4. SAM projekta īstenošanas termiņa pagarināšanu par 12 mēnešiem, t. i., paredzot, ka 8.3.4. SAM projekts tiek īstenots līdz 2023. gada 31. decembrim – sk. turpmāk) ir nepieciešami indikatīvi 450 000 *euro* atbalsta sniegšanai. Šie līdzekļi 8.3.4. SAM projektam būs pieejami, pārplānojot atbalstāmajām darbībām plānotos līdzekļus 8.3.4. SAM projekta ietvaros.Noteikumu projekts skar visus 8.3.4. SAM projekta dalībniekus.” |
| 5. | Anotācijas I sadaļas 2. punkts | **Finanšu ministrija**Lūdzam skaidrot anotācijas I sadaļas 2. punktā, kā tiks sasniegti uzraudzības rādītāji, ņemot vērā, ka 8.3.4. SAM kopējais finansējuma apmērs tiek samazināts, vienlaikus papildinot 8.3.4.SAM īstenošanas nosacījumus ar jaunām atbalstāmajām darbībām, paplašinot mērķa grupu un pagarinot 8.3.4. SAM projekta īstenošanas termiņu. Vienlaikus lūdzam skaidrot izmaksas jaunajām atbalstāmajām darbībām, t.sk., cik liels finansējuma apjoms paredzēts atbalstam pašvaldībām noteikumu projekta 4. punktā minētajām atbalstāmajām darbībām. Gadījumā, ja plānotajam atbalstam pašvaldībām paredzēts proporcionāli liels finansējuma apmērs, aicinām izvērtēt iespēju paplašināt 8.3.4.SAM mērķa grupu arī ar tām. | **Ņemts vērā**Skaidrots, kā tiks sasniegti uzraudzības rādītāji, kā arī skaidrots par izmaksām jaunajām atbalstāmajām darbībām, t.sk., cik liels finansējuma apjoms paredzēts atbalstam pašvaldībām noteikumu projekta 4. punktā minētajām atbalstāmajām darbībām.  | **Papildināts anotācijas I sadaļas 2. punkts (sk. II Finansējuma pārdale):**„Noteikumu projektā paredzētais finansējuma samazinājums 8.3.4. SAM projektam 900 000 *euro* apmērā radīs nepieciešamību pārdalīt finansējumu 8.3.4. SAM projekta ietvaros, bet neietekmēs 8.3.4. SAM projektā plānoto uzraudzības rādītāju sasniegšanu. COVID-19 pandēmijas laikā 8.3.4. SAM projektam ir izveidojies finanšu līdzekļu uzkrājums, jo pilnā mērā netika izmantots ekonomiskais atbalsts (transporta, naktsmītņu un ēdināšanai plānotie līdzekļi) izglītojamiem. Tāpat ir izveidojies pārpalikums budžeta pozīcijas kodā *3.1.2.2. Individuālā PMP Riska mazināšanas plāna izstrāde un atbalsta pasākumu īstenošana PMP riska mazināšanai (Pakalpojuma līgumi)*, kas ļaus pilnībā īstenot pašvaldībām plānoto jauno darbību (sk. turpmāk – 23.2. apakšpunkta papildinājums ar 23.2.5. apakšpunktu), kā arī īstenot citas papildus plānotās atbalstāmās darbības un nodrošināt atbalstu, ņemot vērā 8.3.4. SAM mērķa grupas paplašināšanu.”**Papildināts anotācijas I sadaļas 2. punkts (sk. III Atbalstāmās darbības):**„2. MK noteikumu Nr. 460 23.2. apakšpunktu papildināt ar jaunu atbalstāmo darbību (23.2.5. apakšpunkts), kas nosaka atbalstu pašvaldībām (iekļaujot to teritorijā esošās profesionālās izglītības iestādes) prevencijas sistēmas attīstības un priekšlaicīgas mācību pārtraukšanas novēršanas sistēmas apraksta izstrādē. 8.3.4. SAM projekta laikā MK noteikumu Nr. 460 23.2.5. apakšpunktā noteikto atbalstāmo darbību plānots īstenot 40 pašvaldībās. MK noteikumu Nr. 460 23.2.5. apakšpunktā noteiktajai atbalstāmajai darbībai plānotais kopējais finansējums ir 500 000 *euro*.” |
| 6. | Anotācijas I sadaļas 2. punkts | **Finanšu ministrija**Lūdzam papildināt anotācijas I sadaļas 2. punktu ar informāciju, kādas izmaksas var tik iekļautas pieredzes apmaiņu pasākumu nodrošināšanai, kas notiks paralēli prevencijas sistēmas izstrādei pašvaldībās (koncepcijas izstrādes laikā plānoti semināri un konferences pašvaldību komandām, kuru laikā dalībnieki dalīsies pieredzē gan par dokumenta izstrādes gaitu, gan pieredzē, kā pašvaldībā tiek organizēts darbs priekšlaicīgas mācību pārtraukšanas riska mazināšanā). | **Ņemts vērā**Skaidrojam, ka MK noteikumu Nr. 460 jaunās 23.2.5. apakšpunktā paredzētās atbalstāmās darbības īstenošanai plānotais kopējais finansējums ir 500 000 *euro*, kas ietver arī pieredzes apmaiņas pasākumu nodrošināšanu. Lai sniegtu atbalstu pašvaldībām pēc Administratīvi teritoriālās reformas ieviešanas, 8.3.4. SAM projekts paredz priekšlaicīgas mācību pārtraukšanas prevencijas sistēmas pilnveidi sadarbības partneriem – pašvaldībām (iekļaujot to teritorijā esošās profesionālās izglītības iestādes) prevencijas sistēmas attīstības un priekšlaicīgas mācību pārtraukšanas novēršanas sistēmas apraksta izstrādē. Plānotais atbalsts ietver:1) koncepcijas vadlīniju izstrādi (struktūra, metodiskie norādījumi, mācību materiāli pašvaldību speciālistu izglītošanai); 2) mācības iesaistītajiem speciālistiem (katra iesaistītā pašvaldība izveido komandu, kas izstrādās prevencijas sistēmu konkrētā pašvaldībā; mācības pašvaldību komandām plānotas tiešsaistē, izmantojot iepriekš elektroniski izsūtītus mācību materiālus); 3) ekspertu konsultatīvo atbalstu (eksperti nodrošina atbalstu pašvaldību komandām prevencijas sistēmas dokumenta izstrādē, konsultējot komandas gan klātienē, gan attālināti); 4) pieredzes apmaiņas pasākumus, kas notiks paralēli prevencijas sistēmas izstrādei pašvaldībās (koncepcijas izstrādes laikā plānoti semināri un konferences pašvaldību komandām, kuru laikā dalībnieki dalīsies pieredzē gan par dokumenta izstrādes gaitu, gan pieredzē, kā pašvaldībā tiek organizēts darbs priekšlaicīgas mācību pārtraukšanas riska mazināšanā). | **Papildināts anotācijas I sadaļas 2. punkts (sk. III Atbalstāmās darbības):**„2. MK noteikumu Nr. 460 23.2. apakšpunktu papildināt ar jaunu atbalstāmo darbību (23.2.5. apakšpunkts), kas nosaka atbalstu pašvaldībām (iekļaujot to teritorijā esošās profesionālās izglītības iestādes) prevencijas sistēmas attīstības un priekšlaicīgas mācību pārtraukšanas novēršanas sistēmas apraksta izstrādē. 8.3.4. SAM projekta laikā MK noteikumu Nr. 460 23.2.5. apakšpunktā noteikto atbalstāmo darbību plānots īstenot 40 pašvaldībās. MK noteikumu Nr. 460 23.2.5. apakšpunktā noteiktajai atbalstāmajai darbībai plānotais kopējais finansējums ir 500 000 *euro*.” |
|  | Anotācijas I sadaļas 2. punkts | **Finanšu ministrija (par precizēto noteikumu projektu)**Lūdzam skaidrot anotācijas I sadaļas “Tiesību akta projekta izstrādes nepieciešamība” 2. punktā “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” (turpmāk – I sadaļas 2. punkts), kāpēc 8.3.4. SAM noteikuma projekta 4. punktā izteiktajā MK noteikumu Nr. 460 „Darbības programmas „Izaugsme un nodarbinātība” 8.3.4. specifiskā atbalsta mērķa „Samazināt priekšlaicīgu mācību pārtraukšanu, īstenojot preventīvus un intervences pasākumus” īstenošanas noteikumi” (turpmāk – MK noteikumu Nr. 460) 23.2.5. apakšpunktā noteikto atbalstāmo darbību plānots īstenot 40 pašvaldībās, kaut gan saskaņā ar Administratīvo teritoriju un apdzīvoto vietu likuma (stājies spēkā 2020. gada 26. jūnijā) pielikumu paredzētas 42 pašvaldības. Vienlaikus ierosinām izvērtēt, vai līdz ar 23.2.5. apakšpunktā noteikto jauno atbalstāmo darbību un tajā plānotajiem atbalsta pasākumiem, kas uzskaitīti anotācijas I sadaļas 2. punktā, nav jāveic grozījumi attiecībā uz attiecināmajām izmaksām, piemēram, paredzot 23.2.5. apakšpunktā noteiktajai atbalstāmajai darbībai MK noteikumu Nr. 460 25.3. apakšpunktā noteiktās iekšzemes komandējumu un darba braucienu izmaksas, 25.4. apakšpunktā noteiktās transporta izmaksas. | **Ņemts vērā**Skaidrojam, ka 23.2.5. apakšpunktā noteikto atbalstāmo darbību plānots īstenot 40 pašvaldībās, jo Rīgai un Liepājai prevencijas sistēmas darbam ar priekšlaicīgas mācību pārtraukšanas riska izglītojamiem ir izstrādātas.MK noteikumu Nr. 460 23.2.5. apakšpunktā paredzētās atbalstāmās darbības īstenošanai ir plānots veikt iepirkumu. Prasības nodrošināt konsultantu darba braucienu izmaksas, kā arī semināru un pieredzes apmaiņas pasākumu izmaksas MK noteikumu Nr. 460 23.2.5. apakšpunktā noteiktās atbalstāmās darbības īstenošanai ir paredzēts iekļaut plānotajā iepirkumā. | **Papildināts anotācijas I sadaļas 2. punkts (sk. III Atbalstāmās darbības):**„2. MK noteikumu Nr. 460 23.2. apakšpunktu papildināt ar jaunu atbalstāmo darbību (23.2.5. apakšpunkts), kas nosaka atbalstu pašvaldībām (iekļaujot to teritorijā esošās profesionālās izglītības iestādes) prevencijas sistēmas attīstības un priekšlaicīgas mācību pārtraukšanas novēršanas sistēmas apraksta izstrādē. 8.3.4. SAM projekta laikā MK noteikumu Nr. 460 23.2.5. apakšpunktā noteikto atbalstāmo darbību plānots īstenot 40 pašvaldībās (ņemot vērā, ka Rīgai un Liepājai prevencijas sistēmas darbam ar priekšlaicīgas mācību pārtraukšanas riska izglītojamiem ir izstrādātas). MK noteikumu Nr. 460 23.2.5. apakšpunktā noteiktajai atbalstāmajai darbībai plānotais kopējais finansējums ir 500 000 *euro*. MK noteikumu Nr. 460 23.2.5. apakšpunktā paredzētās atbalstāmās darbības īstenošanai ir plānots veikt iepirkumu. Prasības nodrošināt konsultantu darba braucienu izmaksas, kā arī semināru un pieredzes apmaiņas pasākumu izmaksas MK noteikumu Nr. 460 23.2.5. apakšpunktā noteiktās atbalstāmās darbības īstenošanai ir paredzēts iekļaut plānotajā iepirkumā.” |
| 7. | Anotācijas I sadaļas 2. punkts | **Finanšu ministrija**Lūdzam skaidrot anotācijas I sadaļas 2. punktā, kā plānots ilgtermiņā (pēc 8.3.4.SAM projekta īstenošanas) uzturēt prevencijas un priekšlaicīgu mācību pārtraukšanas novēršanas sistēmu, kuras attīstībai tiek plānots ieguldījums 8.3.4. SAM ietvaros, lai nodrošinātu, ka plānotās investīcijas ir lietderīgas arī pēc projekta īstenošanas. | **Ņemts vērā** | **Papildināts anotācijas I sadaļas 2. punkts (sk. III Atbalstāmās darbības):**„Ilgtspējas nodrošināšanai 8.3.4. SAM projekts plāno divas atbalstāmās darbības – interaktīvā rīka izveidi un priekšlaicīgas mācību pārtraukšanas prevencijas sistēmas izveidi sadarbības partneriem. Abu atbalstāmo darbību mērķis ir nodrošināt pašvaldības un izglītības iestādes ar elektronisku rīku priekšlaicīgas mācību pārtraukšanas risku identificēšanai un vadīšanai, kā arī pašvaldības izstrādātu sistēmu risku apzināšanai un novēršanai. Lai nodrošinātu, ka plānotās investīcijas ir lietderīgas arī pēc 8.3.4. SAM projekta īstenošanas, paredzēts, ka pašvaldību un izglītības iestāžu darbu ar priekšlaicīgas mācību pārtraukšanas riskam pakļautajiem izglītojamiem pārraudzīs Izglītības kvalitātes valsts dienests, iekļaujot atbilstošus kritērijus izglītības iestādes vērtēšanas metodikā.” |
| 8. | Anotācijas I sadaļas 2. punkts | **Finanšu ministrija**Lūdzam papildināt anotācijas I sadaļas 2. punktu ar pamatojumu, kāpēc plānots atteikties no ēdināšanas vienas vienības (turpmāk – VVI), ja ēdināšanas izmaksu atlīdzināšanas kārtība pēc būtības nemainās un tiek segti faktiskie izdevumi. Skaidrojam, ka finansējuma saņēmējs maksājuma pieprasījumos deklarē izdevumus saskaņā ar VVI. Tā pat kā pedagogu atlīdzības, kas sākotnēji tika atlīdzinātas pēc faktiskajām izmaksām, bet vēlāk kā VVI, šobrīd tiek atlīdzināts saskaņā ar faktiskām izmaksām. Vēršam uzmanību, ka jau iepriekš virzītos grozījumos, CFLA iebilda pret ieceri atteikties no VVI metodikas piemērošanas un pāriet uz faktisko izmaksu attiecināšanas metodi transporta izmaksām, iekšzemes komandējumu un darba braucienu izmaksām, kā arī ēdināšanas izmaksām, jo atteikšanās no VVI metodikas ir administratīvā sloga palielināšana. | **Ņemts vērā**Saskaņošanas laikā sniegts skaidrojums, pamatojot, kāpēc plānots atteikties no ēdināšanas vienas vienības:MK noteikumi Nr. 460, paredzot individuālu atbalstu priekšlaicīgas mācību pārtraukšanas riska izglītojamiem izglītības pakalpojuma pieejamības nodrošināšanas ietvaros, 28.2 punktā paredz piemērot vienkāršoto izmaksu attiecināšanas metodi ēdināšanas izmaksām. Ēdināšanas pakalpojumu izmaksām vienas vienības izmaksu metodiku (turpmāk – ēdināšanas VVI metodika) izstrādā ministrija kā 8.3.4. SAM ieviešanas atbildīgā iestāde. MK noteikumu Nr. 460 28.2 punkts paredz, ka finansējuma saņēmējs metodiku sāks piemērot no tās spēkā stāšanās brīža. Atbildīgā iestāde izstrādāja ēdināšanas VVI metodikas projektu, bet, konsultējoties ar 8.3.4. SAM projektu, atlika tās virzīšanu apstiprināšanai, lai projekta izpildes gaitā nemainītu ēdināšanas izmaksu atlīdzināšanas kārtību un 8.3.4. SAM projekts varētu turpināt ēdināšanas izmaksas atlīdzināt, piemērojot faktisko izmaksu atlīdzināšanas metodi. Piemērojot faktisko izmaksu attiecināšanas metodi ēdināšanas izmaksām, vienlaikus tiek ievēroti izmaksu ierobežojumi – ēdināšanas izmaksas vienam izglītojamam nepārsniedz 70 *euro* mēnesī. Noteiktais izmaksu apjoma ierobežojums tiek kontrolēts 8.3.4. SAM projekta līmenī: 1) apstiprinot individuālo atbalsta plānu (turpmāk – IAP), eksperti pārbauda, vai plānotās izmaksas nepārsniedz noteikto ierobežojumu mēnesī; 2) iesniedzot atskaites, izglītības iestādes pārbauda, vai nav pārsniegts limits; 3) atskaitoties par IAP izpildi, IAP sastādītāji var pārbaudīt, vai nav pārsniegts limits.Noteikumu projekts paredz atteikties no ēdināšanas VVI metodikas virzīšanas apstiprināšanai un visa 8.3.4. SAM projekta ietvaros ēdināšanas izmaksām turpināt piemērot faktisko izmaksu attiecināšanas metodi, ievērojot MK noteikumu Nr. 460 26.3. apakšpunktā noteiktos izmaksu ierobežojumus. Eiropas Savienības struktūrfondu 2014.–2020. gada plānošanas periodā VVI metodikas piemērošana ir brīvprātīga, kas tiek īstenots, to ieviešot vai neieviešot. Neieviešot ēdināšanas VVI metodiku, administratīvais slogs netiek palielināts, jo, kaut arī tika izstrādāts metodikas projekts, praksē ēdināšanas VVI metodika vēl netika piemērota. Ēdināšanas VVI metodiku indikatīvi bija paredzēts sākt piemērot no 2020. gada 1. septembra. No 2019. gada 1. oktobra tiek piemērota „Vienas vienības izmaksu standarta likmes aprēķina un piemērošanas metodika 1 km izmaksām darbības programmas „Izaugsme un nodarbinātība” īstenošanai”. Analizējot sadarbības partneru iesniegtos dokumentus par faktiskajiem izdevumiem par starppilsētu transportu un vienas vienības izmaksas, tika secināts, ka kompensācijas summa nesedz reālos izdevumus. Lai nerastos līdzīga situācija, kad tiks piemērota ēdināšanas VVI metodika un ēdināšanas pakalpojumu izmaksas varētu atlīdzināt pilnā apmērā, atbildīgā iestāde atlika ēdināšanas VVI metodikas virzīšanu apstiprināšanai un tās ieviešanu praksē, kaut arī atzīst par veicināmu vienotu pieeju izmaksu atlīdzināšanā.Ēdināšanas VVI metodikas projekts paredz atšķirīgu likmju piemērošanu vispārējās izglītības iestādēm un profesionālās izglītības iestādēm, kas potenciāli sarežģītu un apgrūtinātu ēdināšanas izmaksu administrēšanu. Norisinoties Administratīvi teritoriālajai reformai, mainās pašvaldību robežas, tādēļ no jauna būtu jāveic pašvaldību (un to teritorijā esošo profesionālās izglītības iestāžu) aptauja, lai aktualizētu datus un precizētu izstrādāto ēdināšanas VVI metodikas projektu. Jāņem vērā, ka ēdināšanas pakalpojumu sniegšanā ir izmaiņas arī COVID-19 pandēmijas ietekmē valstī noteikto ierobežojumu un izsludinātā ārkārtas stāvokļa dēļ, tai skaitā – ieviešot attālināto mācību procesu.Ēdināšanas izmaksu atlīdzināšanas metodika ietekmē visus 8.3.4. SAM dalībniekus (piemēram, izglītojamos, vadības personālu un īstenošanas personālu), kuriem attiecīgās izmaksas ir noteiktas kā attiecināmas. | **Precizēts anotācijas I sadaļas 2. punkts:** svītrots noteikumu projekta 5. punkta apraksts (**IV Vienkāršoto izmaksu attiecināšanas metode ēdināšanas izmaksām**). |
| Noteikumu projekta 5. punkts:„5. Svītrot 28.2 punktu.” un anotācijas I sadaļas 2. punkts | **Finanšu ministrija (par precizēto noteikumu projektu):**Lūdzam 8.3.4. SAM noteikuma projektā svītrot 5. punktu, jo FM ieskatā anotācijā nav sniegta pietiekoša argumentācija, lai atteiktos izstrādāt vienkāršoto izmaksu metodiku. Aicinām atkārtoti izvērtēt iespēju izstrādāt vienkāršoto izmaksu metodiku. | **Ņemts vērā**Sniegts skaidrojums:Lai nodrošinātu izstrādātā noteikumu projekta virzību, kas paredz finansējuma pārdali 8.3.3.specifiskā atbalsta mērķa īstenošanai COVID-19 krīzes seku mazināšanai NEET jauniešiem kā sociāli maz aizsargātai sabiedrības daļai, tiek svītrots noteikumu projekta 5. punkts, kas paredzēja atteikšanos no vienkāršoto izmaksu metodikas ēdināšanas izmaksu segšanai pēc tās izstrādes un apstiprināšanas. Atbildīgās iestādes ierosinājums ir saglabāt šobrīd spēkā esošo izmaksu attiecināšanas metodi, t. i., faktisko izmaksu attiecināšanas metodi arī turpmāk, atsakoties no jaunizstrādātas metodikas apstiprināšanas. Ņemot vērā FM iebildumu, IZM atkārtoti izvērtēs iespēju pēc Administratīvi teritoriālās reformas spēkā stāšanās atkārtoti veikt pašvaldību (un to teritorijā esošo profesionālās izglītības iestāžu) aptauju, lai aktualizētu datus un precizētu izstrādāto ēdināšanas VVI metodikas projektu. | **Svītrots noteikumu projekta 5. punkts:**„5. Svītrot 28.2 punktu.”**Precizēts anotācijas I sadaļas 2. punkts:** svītrots noteikumu projekta 5. punkta apraksts (**IV Vienkāršoto izmaksu attiecināšanas metode ēdināšanas izmaksām**).  |
| 9. | Anotācijas I sadaļas 4. punkts | **Finanšu ministrija**Lūdzam papildināt anotācijas I sadaļas “Tiesību akta projekta izstrādes nepieciešamība” 4.punktu “Cita informācija” ar informāciju, ka nepieciešami grozījumi vienošanās par 8.3.4. SAM projekta Nr. 8.3.4.0/16/I/001 “Atbalsts priekšlaicīgas mācību pārtraukšanas samazināšanai” īstenošanu. | **Ņemts vērā** | **Papildināts anotācijas I sadaļas 4. punkts:**„Nepieciešami grozījumi vienošanās par 8.3.4. SAM projekta Nr. 8.3.4.0/16/I/001 „Atbalsts priekšlaicīgas mācību pārtraukšanas samazināšanai” īstenošanu.” |
| 10. | Anotācijas II sadaļas 1. punkts | **Finanšu ministrija**Lūdzam papildināt anotācijas II sadaļas “Tiesību akta projekta ietekme uz sabiedrību, tautsaimniecības attīstību un administratīvo slogu” 1. punktu “Sabiedrības mērķa grupas, kuras tiesiskais regulējums ietekmē vai varētu ietekmēt” ar Valsts izglītības satura centru kā 8.3.2. specifiskā atbalsta mērķa “Palielināt atbalstu vispārējās izglītības iestādēm izglītojamo individuālo kompetenču attīstībai” 8.3.2.2. pasākuma „Atbalsts izglītojamo individuālo kompetenču attīstībai” projekta īstenotāju saskaņā ar anotācijas IV sadaļas “Tiesību akta projekta ietekme uz spēkā esošo tiesību normu sistēmu” minēto. | **Ņemts vērā** | **Papildināts anotācijas II sadaļas 1. punkts:**„8.3.2. specifiskā atbalsta mērķa „Palielināt atbalstu vispārējās izglītības iestādēm izglītojamo individuālo kompetenču attīstībai” 8.3.2.2. pasākuma „Atbalsts izglītojamo individuālo kompetenču attīstībai” projekta īstenotāju – Valsts izglītības satura centru.” |
| 11. | Anotācijas III sadaļa | **Finanšu ministrija**Lūdzam precizēt anotācijas III sadaļu “Tiesību akta projekta ietekme uz valsts budžetu un pašvaldību budžetiem” (turpmāk – III sadaļa), finansiālās vērtības norādot veselos skaitļos. Vienlaikus lūdzam korekti aizpildīt anotācijas III sadaļu atbilstoši Ministru kabineta 2009. gada 15. decembra instrukcijā Nr. 19 “Tiesību akta projekta sākotnējās ietekmes izvērtēšanas kārtība” noteiktajam, ailēs “izmaiņas kārtējā gadā, salīdzinot ar valsts budžetu kārtējam gadam”, “izmaiņas, salīdzinot ar vidēja termiņa budžeta ietvaru 2022. gadam” un ailēs “izmaiņas, salīdzinot ar vidēja termiņa budžeta ietvaru 2023. gadam” norādot pārdalāmā finansējuma apmēru nevis kopējo 8.3.4. SAM finansējuma apmēru sadalījumā pa gadiem. Tāpat lūdzam papildināt minētās sadaļas 6. punktu ar pārdalāmā finansējuma sadalījumu pa gadiem un finansējuma avotiem, kā arī 8. punktā norādīt mērķi, kam finansējums tiek pārdalīts. | **Ņemts vērā**Precizēta finanšu tabula (anotācijas III sadaļas „Tiesību akta projekta ietekme uz valsts budžetu un pašvaldību budžetiem” 1.–5. punkts, tostarp – finansiālās vērtības norādot veselos skaitļos).Veikti nepieciešamie precizējumi aprakstā (anotācijas III sadaļas „Tiesību akta projekta ietekme uz valsts budžetu un pašvaldību budžetiem” 6.–8.punkts). 6. punktā iekļautas tabulas, kurās rādīts 8.3.4. SAM finansēšanas plāns pa gadiem (2017.–2023. gads), ņemot vērā 2021. gadā plānoto finansējuma samazinājumu. 8.3.4. SAM noteikumu projektā un anotācijā papildus Finanšu ministrijas izteiktajiem iebildumiem un priekšlikumiem veikti tehniski precizējumi, kas nemaina noteikumu projekta un anotācijas satura būtību. | **Precizēts anotācijas III sadaļas 6. punkts:**„**Indikatīvais finansējuma sadalījums pa gadiem:** 2021. gadā kopējais finansējuma samazinājums ir 900 000 *euro*, tai skaitā Eiropas Sociālā fonda finansējums – 765 000 *euro* un valsts budžeta līdzfinansējums – 135 000 *euro*.Kopējais 8.3.4.  SAM finansējums pēc 2021. gadā plānotā samazinājuma ir 36 150 528 *euro*, tai skaitā Eiropas Sociālā fonda finansējums – 30 727 948 *euro* un valsts budžeta līdzfinansējums – 5 422 580 *euro*. 8.3.4. SAM finansēšanas plāns pa gadiem (2017.–2023. gads), ņemot vērā 2021. gadā plānoto finansējuma samazinājumu:” (*iekļautas tabulas*).**Papildināts anotācijas III sadaļas 8. punkts:**„Finansējuma sadalījums pa gadiem norādīts indikatīvi.Finansējumu 900 000 *euro* apmērā (tai skaitā Eiropas Sociālā fonda finansējums – 765 000 *euro* un valsts budžeta līdzfinansējums – 135 000 *euro*) paredzēts pārdalīt 8.3.3. SAM īstenošanai.” |
| Priekšlikums |
| 12. | Anotācijas I sadaļas 2. punkts | **Finanšu ministrija** Aicinām papildināt anotāciju ar informāciju, ka projekta īstenošanas termiņa pagarināšana notiek saskaņā ar Ministru kabineta 2014. gada 16. decembra noteikumu Nr. 784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020. gada plānošanas periodā” 51.4 punktu. | **Ņemts vērā** | **Papildināts anotācijas I sadaļas 2. punkts (sk.  V, tagad IV Atbalsta sniegšanas termiņa pagarināšana.):**„MK noteikumu Nr. 460 esošajā redakcijā paredzēts, ka 8.3.4. SAM projektu īsteno līdz 2022. gada 31. decembrim. Lai mazinātu COVID-19 infekcijas izplatības izraisītās krīzes sekas un lai priekšlaicīgas mācību pārtraukšanas riska izglītojamie turpinātu saņemt nepieciešamo atbalstu, noteikumu projekts paredz 8.3.4. SAM projekta pagarinājumu par 12 mēnešiem, t. i., līdz 2023. gada 31. decembrim. 8.3.4. SAM projekta īstenošanas termiņa pagarināšana tiek veikta saskaņā ar Ministru kabineta 2014. gada 16. decembra noteikumu Nr. 784 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020. gada plānošanas periodā” 51.4 punktu.Noteikumu projekts ietekmē visus 8.3.4. SAM dalībniekus un radīs nepieciešamību pārdalīt finansējumu 8.3.4. SAM projekta ietvaros.” |

Atbildīgā amatpersona\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (paraksts)

Inese Indričāne

Izglītības un zinātnes ministrijas

Struktūrfondu departamenta eksperte

67047873, Inese.Indricane@izm.gov.lv

1. Piemēram, Covid-19 infekcijas izplatības pārvaldības likums; Covid-19 infekcijas izplatības seku pārvarēšanas likums; Ministru kabineta 2020. gada 9. jūnija noteikumi Nr. 360 „Epidemioloģiskās drošības pasākumi Covid-19 infekcijas izplatības ierobežošanai”. [↑](#footnote-ref-1)